KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2015. május 27-i ülésére)

TÁRGY: 
A 2015. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel Kiskőrös Város 2015. évi költségvetéséről szóló 5/2015. (II.11.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

A Képviselő-testület a 31/2015. számú határozatával módosította a Kiskőrösi Polgármesteri Hivatal szervezeti és működési szabályzatát, 1 fő létszámnöveléshez az előirányzatok emelése vált szükségessé. 
A Képviselő-testület a 37/2015. számú határozatával döntött az Egészségügyi, Gyermekjóléti és Szociális Intézmény létszámának csökkentéséről, az előirányzatok rendezésre kerültek.
A Képviselő-testület a 45/2015. számú határozatával gyermekszegénység elleni program keretében nyári étkezés biztosításáról döntött, amelyhez pályázat benyújtása is megtörtént. Beépítésre kerültek a kiadási előirányzatok, valamint a garantált támogatási összeg.

Pályázatok bevételeinek, kiadásainak pontosítása; biztosítók kártérítési bevételeinek előirányzatosítása történt meg. 
Beépítésre került 400 ezer Ft támogatás a Bem Iskola Alapítvány részére.
A fentiek alapján javasolom, hogy a Képviselő-testület Kiskőrös Város 2015. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös, 2015. május 18.

 Domonyi László sk.

                                                                                                                     polgármester

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK

..…/2015. (      ) önkormányzati rendelete

Kiskőrös Város 2015. évi költségvetéséről szóló 

5/2015. (II.11.) önkormányzati rendelet módosításáról
(Tervezet)
Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

Kiskőrös Város Önkormányzatának Képviselő-testülete a Város 2015. évi költségvetéséről szóló 5/2015. (II.11.) önkormányzati rendelet (továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2015. évi költségvetésének 

	költségvetési kiadások főösszegét:
	5.012.942.000
	forintban

	finanszírozási kiadásait:
	5.017.156.000
	forintban

	költségvetési bevételek főösszegét:  
	3.552.566.000
	forintban

	finanszírozási bevételeit:
	6.477.532.000
	forintban



állapítja meg.”
2. §

A Kr. 1., 2., 3., 4., 5. és 6.  mellékletinek helyébe, e rendelet 1., 2., 3., 4., 5. és 6. mellékletei lépnek.

3. §

Ez a rendelet a kihirdetését követő napon lép hatályba és az azt követő napon hatályát veszti.

